27/01/2010 | Administración LocalMunicipal
San Sadurniño
Convocatoria de subvencións para actividades culturais 2010.

A N U N C I O O Pleno deste Concello, na sesión celebrada o día 27 de novembro de 2009, acordou aprobar inicialmente as “Bases da convocatoria para a concesión de subvencións a asociacións e entidades sen ánimo de lucro que desenvolvan accións no eido da cultura no ano 2010”. Exposta ó público a devandita aprobación inicial mediante publicación de anuncio no BOP nº 261, do 11 de decembro de 2009, sen que se presentase reclamación ou alegación algunha, mediante o presente publícase o texto íntegro desas Bases, que é o seguinte: Estas bases teñen por obxecto establecer os criterios e o procedemento para a concesión de subvencións municipais dirixidas ao apoio e promoción da cultura e todas as súas facetas, dacordo cos principios de publicidade, transparencia, obxetividade, libre concurrencia, non discriminación e igualdade, para a realización de actividades que en xeral, contribúan ó fomento dos intereses xerais ou sectoriais dos veciños e veciñas do Concello. Os fins indicados anteriormente efectuaranse de conformidade coa normativa aplicable especialmente prevista nos artigos: 25 da Lei 7/1985, de 2 de abril, Reguladora das Bases do Réxime Local; 294 da Lei 5/1997, do 22 de xullo de Administración Local; 40.2 do R. D. L.2/2004, do 5 de marzo, polo que se aproba o Texto Refundido da Lei de Facendas Locais; e 23 e seguintes do Regulamento de Servizos das Corporacións Locais; lei 38/2003, do 17 de novembro, Xeral de Subvencións; R. D. 887/2006, de 21 de xullo, polo que se aproba o Regulamento da Lei 38/2003 de 17 de novembro; Lei 9/2007, do 13 de xuño, de Subvencións de Galiza e demáis normas complementarias e concordantes. Poderán solicitar as subvencións reguladas na presente convocatoria: A) As asociacións e entidades validamente constituídas sen fin de lucro, que teñan o seu domicilio social no concello de San Sadurniño, realicen actividades de interese municipal e se atopen debidamente inscritas no Rexistro Municipal de Entidades. B) Excepcionalmente, as entidades e asociacións sen finalidade de lucro, validamente constituídas, aínda que non estean domiciliadas no concello de San Sadurniño, para financiar actividades de interese municipal dentro do concello ou en beneficio do mesmo. C) As agrupacións de persoas fisicas ou xurídicas, nos términos sinalados no artigo 8 da Lei 9/2007, do 13 de xuño, de Subvencións de Galicia, como por exemplo as comisións de festas, constituidas sen fín de lucro, para a organización das festas de San Sadurniño, A Portela, Lamas, Camiño Arriba, Ferreira de Arriba, Ferreira de Abaixo, Bardaos, Monte, Naraio e Igrexafeita. Non poderán ser destinatarios de subvencións: - Aquelas entidades ou persoas físicas que non se atopen ao corrente das súas obrigas fiscais e coa Seguridade Social. - Aquelas entidades que teñan pendente de xustificación algunha subvención concedida polo concello. - A Asociación de Pais de Alumnos (APA) de San Sadurniño. Quedan excluídas desta convocatoria: - Aquelas actividades ou programas que veñan regulados noutras convocatorias do Concello de San Sadurniño. - Actividades que non cumpran algún requisito das presentes bases. Poderán ser obxecto de subvención as actividades culturais que se sinalan a continuación: 3.1- ACTIVIDADES CULTURAIS: As dirixidas á realización de actuacións puntuais ou de carácter anual, no eido cultural en todas as súas vertentes. Mantemento ordinario e gastos xerais das asociacións e entidades sen fin de lucro.3.2- INFRAESTRUCTURA E EQUIPAMENTO CULTURAL: Para mellora das instalacións ou equipamento cultural, as asociacións e entidades sen fin de lucro que dispoñan de local en propiedade ou en rexime de aluguer, poderán recibir unha subvención de ate 300 euros.3.3- gastos de mantemento: Para gastos de mantemento e aluguer das súas instalación, as asociacións e entidades sen fin de lucro que dispoñan de local en propiedade ou en rexime de aluguer, poderán recibir unha subvención de ate 450 euros.3.4- OUTROS: A organización das festas previstas no apartado C do punto 2 das presentes bases poderán recibir unha subvención de ate 300 euros. A contía da subvención estará en función do custo dos programas, dos criterios de baremo e dos recursos con que conte para cubrir parcialmente os proxectos, e terá en todo caso un importe máximo non superior a tres mil cincocentos euros. As subvencións que se outorguen ó abeiro do establecido nas presentes Bases serán compatibles con outras axudas para a mesma finalidade, calquera que sexa a súa procedencia, pero en ningún caso o importe da subvención poderá ser de tal contía que, illadamente ou en concorrencia con subvencións ou axudas doutras Administracións Públicas ou doutros entes públicos ou privados, supere o custo total da actividade que vai desenvolver o/a beneficiario/a. A porcentaxe subvencionable polo Concello poderá acadar o 100% do custo da actividade á que se aplique. A subvención aprobada poderá ser revisada, unha vez coñecido o financiamento do gasto a través das achegas complementarias de axudas doutras entidades, así como, no seu caso, outros ingresos. Para o financiamento destas subvencións destínanse os créditos que se detallan a continuación: ACTIVIDADES CULTURAIS: Destinarase un importe máximo de 14.000 €, que se imputarán con cargo á partida 4-48 do vixente orzamento municipal. INFRAESTRUCTURA E EQUIPAMENTO CULTURAL: Destinarase un importe máximo de 1.200 €, que se imputarán con cargo á partida 4-48 do vixente orzamento municipal. GASTOS ORDINARIOS DAS ASOCIACIÓNS E ENTIDADES SEN FIN DE LUCRO QUE DISPOÑAN DE LOCAL PROPIO OU EN RÉXIME DE ALUGUER. Destinarase un importe máximo de 1.800 €, que se imputarán con cargo á partida 4-48 do vixente orzamento municipal. FESTAS PARROQUIAIS PREVISTAS NO APARTADO C DO PUNTO 2 DAS PRESENTES BASES. Destinarase un importe máximo de 3.000 €, que se imputarán con cargo á partida 4-48 do vixente orzamento municipal. As solicitudes de subvención deberán formularse, debidamente cubertas en todos os seus apartados, no modelo oficial que se facilitará gratuitamente aos interesados nas oficinas do Concello ou na Casa de Cultura, e ás mesmas deberá adxuntarse a documentación que se sinala a continuación: A) Acta fundacional. B) Fotocopia compulsada dos estatutos da entidade. C) Número de inscripción no Rexistro Xeral de Asociacións e noutros rexistros públicos. D) Datos de identificación das persoas que ocupan cargos directivos. E) Domicilio social e fotocopia compulsada do CIF da entidade. F) Presuposto e memoria de actividades do ano en curso. G) Certificación orixinal dos datos bancarios. H) Fotocopia compulsada do NIF do representante. I) No caso de solicitudes para obras de infraestructura:.- Memoria estimada ou proxecto de técnico competente.- Compromiso de obtención das licenzas e autorizacións preceptivas aos efectos do cumprimento da legalidade urbanística. J) As persoas fisicas integrantes nas comisións de festas, so terán que presentar a solicitude no modelo oficial e a documentación sinalada nos apartados D, G e H. K) As asociacións ou entidades domiciliadas fora do Concello deberán presentar ademáis a documentación acreditativa dos datos comprendidos no artigo 236.4 do Regulamento de organización, funcionamento e réxime xurídico das entidades locais. A solicitude coa restante documentación solicitando a subvención presentarase no Rexistro Xeral do Concello de San Sadurniño ou en calquera das formas previstas no artigo 38.4 da Lei 30/92 de réxime xurídico das Administracións públicas e do procedemento administrativo común, no prazo dun mes contados desde o día seguinte á publicación da convocatoria no Boletín Oficial da Provincia por parte do Concello. Exceptúase desta condición ás persoas físicas integrantes das comisións de festas sinaladas no apartado C do punto 2, que deberán presentar a documentación con 30 días de antelación á celebración da festa que organicen. No suposto de que as solicitudes presentadas non reúnan os requisitos sinalados, requirirase aos/ás interesados/as para que no prazo de dez días hábiles emenden as anomalías advertidas. No caso contrario procederase ao arquivo da solicitude. As subvencións teñen carácter voluntario e eventual, isto é que non supoñen obriga ou deber e suxéitanse a calquera evento ou continxencia, sen que podan ser invocadas como precedente. CRITERIOS E A SÚA VALORACIÓN Os criterios de valoración, que serán ponderados de maneira xustificada para o outorgamento de subvención e fixación da súa contía, así como a puntuación correspondente a cada un deles serán os seguintes: 8.1- Para os programas comprendidos no apartado 1 da base 3ª: a) Gastos de funcionamento ordinario: 0,50 puntos. b) Interese xeral da actividade e a súa repercusión social: ate 2 puntos. c) Número de socios e socias da entidade: ate 1 puntos. d) Duración do proxecto. • O carácter periódico ou permanente da actividade realizada, entre 0 e 5 anos: ate 0,50 puntos. • O carácter periódico ou permanente da actividade realizada, entre 6 e 10 anos: ate 1 punto. • O carácter periódico ou permanente da actividade realizada, entre 11 e 15 anos: ate 1,50 puntos. • O carácter periódico ou permanente da actividade realizada, máis de 15 anos: ate 2 puntos. e) Contía orzamentaria: • de 500 a 2.500 euros: ate 0,50 puntos. • de 2.501 a 5.000 euros: ate 1 punto. • de 5.001 a 10.000 euros: ate 1,50 puntos. • de 10.001 a 15.000 euros: ate 2 puntos. • máis de 15.000 euros: ate 3 puntos. f) Contribución á normalización dos usos oral e escrito da lingua galega. Asemade, as publicacións, a cartelaría, a publicidade e toda produción escrita de todas as actividades das asociacións que vaian estar subvencionadas polo Concello de San Sadurniño deberán estar sempre en lingua galega, de acordo coa lexislación e as normas vixentes; así mesmo respectarán rigorosamente a toponimia oficial de acordo coa Lei 3/83. Da mesma maneira deberá figurar a colaboración do Concello de San Sadurniño: ate 0,50 puntos. g) Fomento da educación en valores de solidaridade, paz e respecto á natureza nas actuacións propostas: ate 0,50 puntos. h) O grao de innovación da proposta, sobre todo naqueles sectores culturais que poidan aparecer como deficitarios: ate 0,50 puntos. i) Accións de recuperación patrimonial (etnográfica, musical, tradición oral, recuperación do patrimonio material e inmaterial): ate 0,50 puntos. j) Accións dirixidas á promocionar a participación da xuventude na vida social: ate 0,50 puntos. k) Accións dirixidas á promocionar a igualdade entre mulleres e homes: ate 1 punto. l) A estabilidade e solvencia demostrada pola entidade solicitante no ámbito da actuación puntual desenvolta: ate 1 puntos. m) Grao de patrocinio doutras entidades públicas ou privadas: ate 1 punto. n) Avaliación de outros contidos, realizada pola Comisión Cualificadora: ate 3 puntos.8.2- Para os programas comprendidos no apartado 2 da base 3ª poderán recibir unha subvención de ate 300 euros.8.3- Para os programas comprendidos no apartado 3 da base 3ª, poderán recibir unha subvención de ate 450 euros.8.4- Para os programas comprendidos no apartado 4 da base 3ª poderán recibir unha subvención de ate 300 euros. A contía da subvención a conceder a cada unha das solicitudes será criterio da Comisión Cualificadora, tendo en conta o establecido no punto 4 das presentes bases e despois de aplicar a seguinte formula: (PE x PO) / PT Conceptos: Puntuación total entidades (PT) Puntuación entidade solicitante ( PE) Importe da partida orzamentaria, en Euros (PO) A instrución do procedemento de concesión de subvencións correspóndelle ao técnico do Servizo de Cultura. O técnico do Servizo realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución. As actividades de instrución comprenderán: • Petición de cantos informes estime necesarios ou aqueles que sexan esixidos polas normas que regulen as subvencións. • Avaliación das solicitudes ou peticións, realizada segundo os criterios de valoración estabelecidos nas bases da convocatoria. • Unha vez avaliadas as solicitudes a concesión de subvencións realizarase mediante o réxime de concurrencia competitiva, por resolución da Xunta de Goberno Local a proposta motivada da Comisión cualificadora. • Poderase conceder, no caso de que se considerase preciso pola incorporación ó expediente de alegacións e probas distintas das formuladas polos solicitantes, un prazo de dez días hábiles para presentar alegacións, pasado o cal formularíase a proposta de resolución definitiva. A Comisión Cualificadora estará composta polo Sr. Alcalde-Presidente ou concelleiro ou concelleira en quen delegue, o concelleiro de Cultura, Participación Veciñal e Turismo, un concelleiro ou concelleira de cada grupo político con representación na corporación e un/unha funcionario/a ou traballador/a do Concello, con voz e sen voto, nomeado polo Sr. Alcalde-Presidente que exercerá de secretario da Comisión Cualificadora. O estudo e, de ser o caso, a concesión ou denegación de axudas económicas, realizarase tras o estudo do bloque de solicitudes presentadas en cada programa. Unha vez que se realicen todos os trámites relacionados con cada solicitude, elaborarase proposta de resolución que, logo do informe de Intervención, será resolta pola Xunta de Goberno Local concedendo ou denegando a subvención. Na resolución, caso de ser positiva, farase constar a contía da subvención. De non resolverse expresamente esta convocatoria no prazo de tres meses, contados a partir do día seguinte ao remate do prazo de presentación da solicitude, entenderase desestimada. A resolución pon fin á vía administrativa. A subvención entenderase aceptada polo solicitante se dentro do prazo dun mes seguinte á recepción da comunicación da concesión, non manifesta nada en contra. Os/As beneficiarios/as das subvencións, unha vez aceptadas estas, expresa ou tacitamente, quedarán obrigados/as a destinar os fondos percibidos para o obxecto concreto para o que foron concedidas. Os/as beneficiarios/as, ademais de realizar a actividade que fundamenta a concesión da subvención nos prazos sinalados, someterase ás actuacións de comprobación e seguimento da aplicación da subvención polo Concello de San Sadurniño, cos medios que estime oportunos e facilitará canta información sexa requirida polo Consello de Contas, de ser o caso. A obtención concurrente de subvencións ou axudas outorgadas por outras Administracións entidades ou persoas físicas poden dar lugar á modificación da resolución de outorgamento. As entidades beneficiarias das subvencións da presente convocatoria quedan comprometidas a establecer de forma clara nos exemplares dos programas, carteis anunciadores, fotografías e demais material publicitario que publiquen con motivo do programa ou actividade subvencionada, mención expresa do patrocinio do Concello de San Sadurniño. A concesión de subvencións será publicada no taboleiro de anuncios do Concello de San Sadurniño. Para poder percibir as subvencións concedidas de acordo coas presentes bases, os beneficiarios presentarán a documentación xustificativa no Rexistro Xeral do Concello antes do 30 de novembro, podendo ser ampliado en casos particulares, previa petición razonada e por causas xustificadas. A documentación xustificativa será a seguinte: a) Instancia subscrita polo/a representante da entidade ou particular dirixida ao Excmo. Alcalde-Presidente do Concello de San Sadurniño; na que se solicite o pago da subvención no número de conta corrente indicada na solicitude. b) Memoria detallada que inclúa declaración das actividades realizadas financiadas coa subvención e o seu custo. c) Presentación de facturas ou demais documentos de valor probatorio equivalentes, con validez no tráfico xurídico mercantil ou laboral, (TCS, cartas de pago, etc). O importe dos gastos xustificados debe ser como mínimo o da subvención concedida. As facturas que se presentan como xustificantes, deberán corresponder á actividade subvencionada. d) Relación detallada das subvencións recibidas doutras entidades públicas ou privadas, para a realización das actividades obxeto desta subvención. e) Exemplares de toda a documentación impresa xerada polas actividades realizadas que acredite a participación do Concello de San Sadurniño no seu financiamento. As facturas que se acheguen como justificantes da subvención deberán cumprir os requisitos seguintes: a) Os estabelecidos para a súa expedición no RD 1496/2003: Datadas no período subvencionábel, e correspondentes a actividades dese período. Conter o DNI ou número de identificación fiscal do perceptor. b) Deberá xuntar o orixinal e unha copia de cada un dos documentos que se presenten para selar a primeira, que será devolta, e compulsar a segunda. O selado consistirá na impresión sobre o documento orixinal da expresión “este documento serviu para xustificar unha subvención outorgada polo Concello de San Sadurniño no procedemento de concesión de subvencións para actividades culturais do exercicio 2008”. c) No suposto de que a subvención teña como destino o pagamento de persoas físicas que prestan servizos retribuídos, pago de premios ou pago de axudas de custo, a entidade beneficiaria vén obrigada á retención do IRPF nos límites e excepcións da lexislación que rexe. Os pagos ao persoal retribuído coa súa pertinente retención xustificaranse a través da nómina correspondente, acompañada dos TCs. Non se considerarán en ningún caso como xustificantes de gasto válidos as facturas relacionadas coa alimentación ( víveres, bebidas, etc. ). O técnico do Servizo de Cultura será o responsable da comprobación da xustificación da subvención, así como da realización da actividade e o cumprimento da finalidade que determinou a concesión ou aproveitamento da subvención. No suposto de que non se presente xustificación polo custo total do proxecto subvencionado procederase á minoración proporcional da subvención concedida. No caso de incumprimento do obxecto, condicións ou finalidade de carácter prepagábel ou ausencia e xustificación das mesmas nos termos contemplados na ordenanza reguladora das bases xerais e nas presentes bases, o Concello de San Sadurniño esixirá ás asociacións e entidades sen fin de lucro beneficiarias da mesma o reintegro das cantidades correspondentes. Os beneficiarios das subvencións quedarán sometidos ás responsabilidades e réxime sancionador establecidos no artigo 82 da Lei Xeral Presupostaria. As sancións, no seu caso, serán acordadas e impostas pola Xunta de Goberno Local. Contra o acto administrativo polo que se resolva o procedemento de concesión de subvencións, que pon fin á vía administrativa, poderá interpoñerse o recurso potestativo de reposición ante o mesmo órgano que a ditou e no prazo dun mes a contar desde o día seguinte ao da súa notificación, ao abeiro do establecido no art.116-1 da Lei 30/1992 do réxime xurídico das Administracións públicas e do procedemento administrativo común O que se fai público para xeral coñecemento e ós efectos legais procedentes. San Sadurniño, 19 de xaneiro de 2010. O ALCALDE, Asdo.: Secundino García Casal.